Document ID: 32004D0374

Komisijos sprendimas
2004 m. balandžio 13 d.
sustabdantis mažų želės indelių, turinčių E 400, E 401, E 402, E 403, E 404, E 405, E 406, E 407, E 407a, E 410, E 412, E 413, E 414, E 415, E 417 ir (arba) E 418 maisto priedų pateikimą į rinką ir importą
(pranešta dokumentu Nr. C(2004) 1401)
(tekstas svarbus EEE)
(2004/374/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras [1], su pakeitimais, padarytais Reglamentu (EB) Nr. 1642/2003 [2], ypač į jo 53 straipsnio 1 dalį,
kadangi:
(1) Pagal Reglamento (EB) Nr. 178/2002 53 straipsnio 1 dalį Komisija gali sustabdyti maisto produktų, kurie gali kelti rimtą pavojų žmonių sveikatai, pateikimą į rinką arba jų vartojimą, kai toks pavojus negali būti tinkamai apribotas priemonėmis, kurias taiko atitinkamos valstybės narės.
(2) 1995 m. vasario 20 d. Europos Parlamento ir Tarybos direktyvoje 95/2/EB dėl maisto priedų, išskyrus dažiklius ir saldiklius [3] su paskutiniais pakeitimais, padarytais Reglamentu (EB) Nr. 1882/2003 [4], esant tam tikroms sąlygoms leidžiama vartoti maisto produktuose maisto priedus E 400 algino rūgštį, E 401 natrio alginatą, E 402 kalio alginatą, E 403 amonio alginatą, E 404 kalcio alginatą, E 405 propan-1,2-diolio alginatą, 406 agarą, E 407 karageniną, E 407a apdorotus raudondumblius, E 410 saldžiosios ceratonijos dervą, E 412 guaro dervą, E 413 tragakantą, E 414 akacijos sakus, E 415 ksantano dervą, E 417 taro dervą ir (arba) E 418 gelano dervą.
(3) Kelios valstybės narės ėmėsi priemonių laikinai uždrausti pateikti į rinką arba importuoti kieto pavidalo želės konditerijos gaminius, esančius pusiau standžiuose mažuose indeliuose arba mažose kapsulėse, skirtose nuryti vienu kartu, spaudžiant mažą indelį arba mažą kapsulę, kad konditerijos gaminys patektų į burną ir turintys priedų, gautų iš jūros dumblių ir (arba) tam tikrų dervų (toliau - maži želės indeliai). Atitinkamos valstybės narės ėmėsi šių priemonių, kadangi šie maži želės indeliai apima su konsistencija, forma, dydžiu ir nurijimo būdu susijusius rizikos veiksnius, be to, kelia įstrigimo gerklėje ir uždusimo pavojų. Komisijai buvo pranešta apie šias priemones.
(4) Komisija kartu su Maisto grandinės ir gyvūnų sveikatos nuolatiniu komitetu išnagrinėjo valstybių narių pateiktą informaciją.
(5) Atsižvelgiant į informaciją, kurią pateikė valstybės narės, taikančios priemones nacionaliniu mastu, galima padaryti išvadą, kad maži želės indeliai, turintys iš jūros dumblių ir (arba) tam tikrų dervų gautų priedų, kelia pavojų gyvybei. Netgi atsižvelgiant į tą faktą, kad pagrindinė priežastis yra forma, dydis ir nurijimo būdas, pavojų kelia šių priedų cheminės ir fizikinės savybės, kurios prisideda prie to, kad maži želės indeliai kelia rimtą pavojų žmonių sveikatai.
(6) Šiuo atveju etiketėje nurodyto įspėjimo nepakaktų apsaugoti žmonių sveikatos, ypač vaikų sveikatos.
(7) Dėl kai kurių valstybių narių taikomų priemonių skirtumo ir žinant, kad kitos valstybės narės visiškai nesiima jokių priemonių, būtina taikyti priemones Bendrijos mastu, kad būtų tinkamai apsaugota žmonių sveikata.
(8) Siekiant apsaugoti žmonių sveikatą, būtina sustabdyti pateikimą į rinką mažų želės indelių, turinčių vieną arba daugiau iš šių maisto priedų: E 400, E 401, E 402, E 403, E 404, E 405, E 406, E 407, E 407a, E 410, E 412, E 413, E 414, E 415, E 417 ir (arba) 418, šių priedų panaudojimą mažuose želės indeliuose ir mažų želės indelių, turinčių šių priedų, importą.
(9) Šis klausimas svarbus dėl sveikatos apsaugos, todėl Komisija konsultuosis su Europos maisto saugos tarnyba ir, atsižvelgdama į institucijos mokslinę nuomonę, peržiūrės šį sprendimą ir spręs klausimą, ar reikia siūlyti Europos Parlamentui ir Tarybai iš dalies keisti Direktyvą 95/2/EB.
(10) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šiame sprendime maži želės indeliai - kieti želės konditerijos gaminiai pusiau standžiuose mažuose indeliuose arba mažose kapsulėse, skirti nuryti vienu kartu, spaudžiant mažą indelį arba mažą kapsulę, kad konditerijos gaminys patektų į burną ir turintys maisto priedų, gautų iš jūros dumblių ir (arba) tam tikrų dervų.
2 straipsnis
1. Sustabdomas mažų želės indelių, turinčių E 400 algino rūgšties, E 401 natrio alginato, E 402 kalio alginato, E 403 amonio alginato, E 404 kalcio alginato, E 405 propan-1,2-diolio alginato, E 406 agaro, E 407 karagenino, E 407a apdorotų raudondumblių, E 410 saldžiosios ceratonijos dervos, E 412 guaro dervos, E 413 tragakanto, E 414 akacijos sakų, E 415 ksantano dervos, E 417 taro dervos ir (arba) E 418 gelano dervos pateikimas į rinką.
2. Sustabdomas E 400 algino rūgšties, E 401 natrio alginato, E 402 kalio alginato, E 403 amonio alginato, E 404 kalcio alginato, E 405 propan-1,2-diolio alginato, E 406 agaro, E 407 karagenino, E 407a apdorotų raudondumblių, E 410 saldžiosios ceratonijos dervos, 412 guaro dervos, E 413 tragakanto, E 414 akacijos sakų, E 415 ksantano dervos, E 417 taro dervos ir (arba) E 418 gelano dervos naudojimas.
3. Sustabdomas mažų želės indelių, turinčių E 400 algino rūgšties, 401 natrio alginato, E 402 kalio alginato, E 403 amonio alginato, E 404 kalcio alginato, E 405 propan-1,2-diolio alginato, E 406 agaro, E 407 karagenino, E 407a apdorotų raudondumblių, E 410 saldžiosios ceratonijos dervos, E 412 guaro dervos, E 413 tragakanto, E 414 akacijos sakų, E 415 ksantano dervos, E 417 taro dervos ir (arba) E 418 gelano dervos, importas.
3 straipsnis
Šis sprendimas skirtas valstybėms narėms.
Priimta Briuselyje, 2004 m. balandžio 13 d.

Labels: 3
17